**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL Klaipėdos „aitvaro“ gimnazijos nuostatų patvirtinimo“ PROJEKTO**

**1. Sprendimo projekto esmė, tikslai ir uždaviniai.**

Sprendimo projekto esmė – pakeisti Klaipėdos „Aitvaro“ gimnazijos nuostatus, kuriuose atskiros nuostatos neatitinka teisės aktų reikalavimų. Tikslas – patvirtinti pakeistus biudžetinės švietimo įstaigos nuostatus.

**2. Projekto rengimo priežastys ir kuo remiantis parengtas sprendimo projektas.**

Klaipėdos „Aitvaro“ gimnazijoje, vykdant Klaipėdos miesto savivaldybės bendrojo ugdymo mokyklų tinklo pertvarkos 2012–2015 metų bendrojo plano, patvirtinto Klaipėdos miesto savivaldybės tarybos 2012 m. sausio 26 d. sprendimu Nr. T2-1 (Klaipėdos miesto savivaldybės tarybos 2013 m. kovo 28 d. sprendimo Nr. T2-55 redakcija), 1 priedo „Klaipėdos miesto bendrojo ugdymo mokyklų reorganizavimo, likvidavimo, pertvarkymo ir struktūros pertvarkymo planas“ 1.1 punktą, 2014–2015 mokslo metais numatomas vykdyti nuotolinis mokymas.

Vadovaujantis Nuostatų, įstatų ar statutų įforminimo reikalavimais, patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164, gimnazijos nuostatuose privalu įrašyti atitinkamas mokymosi formas ir mokymosi proceso organizavimo būdus. Taip pat šiuo sprendimo projektu Klaipėdos „Aitvaro“ gimnazijos nuostatuose atlikti redakcinio pobūdžio pakeitimai.

**3. Kokių rezultatų laukiama.**

Klaipėdos „Aitvaro“ gimnazijos nuostatai atitiks teisės aktų nustatytus reikalavimus.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Nėra.

**7. Galimos teigiamos ar neigiamos sprendimo priėmimo pasekmės.**

Teigiama pasekmė - bus užtikrinamas teisės aktų vykdymas. Neigiamų pasekmių nenumatoma.

**PRIDEDAMA.**

1. Teisės aktų, nurodytų sprendimo projekto įžangoje, išrašai, 1 lapas.
2. Klaipėdos miesto savivaldybės administracijos direktoriaus 2011 m. gruodžio 30 d. įsakymo Nr. AD1-2658 „Dėl Klaipėdos „Aitvaro“ gimnazijos nuostatų patvirtinimo“ išrašas, 9 lapai.

Švietimo skyriaus vedėja Laima Prižgintienė